#### 28

Tofiq Quliyevin “Dostluq mahnısı” keçən əsrin 60-cı illərində çəkilmiş “Bəxtiyar” (1955) filminə yazılıb. Filmdə şanlı Xəzər neftçilərinin obrazı öz əksini tapıb.

#### DOSTLUQ MAHNISI

Musiqisi Tofiq Quliyevin,
sözləri Ənvər Əlibəylinindir.

#### I

Dörd dost, dörd ürək,
dörd yoldaşıq biz,
Birdir arzumuz, istəklərimiz.
Hər gün suları tən yara-yara,
Birgə gedirik biz buruqlara.

#### Nəqərat:

Ayrılmaz dostlarıq biz,
Tükənməzdir qüvvəmiz.
Qarşımızda baş əyir,
Mavi dalğalı dəniz.

#### II

Günəş nur səpir yollarımıza,
Dostluq güc verir qollarımıza.
Dostluq solmayan baharımızdır,
Hər vaxt sədaqət şüarımızdır.

#### Nəqərat:

#### III

O kəs dünyada çox bəxtiyardır,
Sadiq, ayrılmaz dostları vardır.
Dərdi, sevinci birgə bölürlər,
Birgə qəm çəkib, birgə gülürlər.

#### Tofiq Quliyev

#### Ənvər Əlibəyli

#### “Qaya” vokal kvarteti

Sual və tapşırıqlar

1. Neft Daşları niyə “Möcüzələr şəhəri” adlandırılır?

2. Əfsanəvi “Qaya” qrupunun ifasında “Neft Daşları” mahnısını dinləyin. Neft Daşları, neftçilərin həyatı və istirahəti mahnıda və ona çəkilmiş filmdə necə təsvir edilib? Neftçi olmaq arzusu yarandımı qəlbinizdə? Mahnının sözləri Xəzərə sevgini təsvir edə bilirmi?

YouTube üzərindən axtarış üçün açar sözlər: “Qaya” qrupu, Neft Daşları, göy dəniz əzizdir, sevgilim dənizdir.