#### MUSİQİ LÜĞƏTİ

6/8 ölçüsü — altı səkkizlikdən ibarət xanə ölçüsü.
Ansambl — bir neçə musiqiçinin birgə ifasında iştirak edən musiqi kollektivi.
Arazbarı — Azərbaycan zərbi-muğamı.
“Arşın mal alan” — Ü.Hacıbəyli tərəfindən 1913-cü ildə yaradılmış Azərbaycan operettası.
Aşıq mahnıları — aşıqların yaratdığı mahnılar.
Balet — musiqili-xoreoqrafik tamaşa.
Balet librettosu — baletin nəsrlə yazılmış məzmunu.
Cəngi — cəngavərlik ruhunda hərbi Azərbaycan xalq rəqsi.
Dəstgah — bütün tərkib hissələri ilə ifa olunan muğam.
Xalq mahnıları — el musiqiçilərinin yaratdığı mahnılar.
İnstrumental muğam — bir musiqi alətində səslənən muğam.
Kantata — bir, yaxud çoxhissəli, təntənəli, nağıl-epik xarakterli vokal-simfonik əsər.
Kuplet quruluşu — bənd və nəqəratdan ibarət mahnı quruluşu.
Qəzəl — professional klassik Şərq şeirinin ən mürəkkəb növü.
Qravür — bərk material üzərində relyefləşdirmə və ya basma üsulu ilə çəkilmiş şəkil.
“Leyli və Məcnun” operası — Üzeyir Hacıbəyli tərəfindən yaradılmış Azərbaycanda və Şərqdə ilk opera.
Libretto — böyük musiqi-vokal əsərinin yazılı mətni.
Opera — vokal-instrumental musiqili dram əsəri.
Operetta — komediya məzmunlu vokal-rəqs səhnələrindən və danışıq epizodlarından ibarət musiqili səhnə əsəri.
Oratoriya — solistlər, xor və simfonik orkestr üçün yazılmış çoxhissəli musiqi əsəri.
Romans — səs və instrumental (çox zaman fortepianoda) müşayiətlə oxunan kiçikhəcmli vokal əsərdir.
Romans-qəzəl — XX əsrin 40-cı illərində Ü.Hacıbəyli tərəfindən yaradılan yeni romans növü.
Simfoniya — yunan sözü olub, “həmahənglik” mənasını daşıyır, orkestr üçün irihəcmli əsərdir.
Sözsüz mahnı — sözdən istifadə edilmədən bir musiqi aləti, yaxud orkestr üçün yaradılmış əsər.
Tərəkəmə — maldarlıqla məşğul olan Tərəkəmə tayfalarına məxsus qədim Azərbaycan xalq rəqsi.
Unison — eyni yüksəklikdə olan iki və ya daha artıq səsin (ifaçının) eyni vaxtda birlikdə səslənməsi.
Uvertüra — musiqili səhnə əsərinin əvvəlində səslənən musiqi.
Vokaliz — səslə ifa olunan sözsüz melodiya.
Vokal-instrumental muğam — xanəndə və xalq çalğı alətlərinin müşayiəti ilə ifa edilən muğam.
Zərbi-muğam — ritmlə müşayiət olunan vokal-instrumental muğam.