#### 10

BUNU DA BİLİN

2009-cu ildə Azərbaycan aşıq sənəti UNESCO-nun bəşəriyyətin toxunulmaz qeyri-maddi mədəni irs siyahısına daxil edilmişdir.

#### Mahnını yada salaq və oxuyaq

#### AZƏRBAYCAN

Not yazısı Səid Rüstəmovun,
sözləri Səməd Vurğunundur.

#### I

Çox keçmişəm bu dağlardan,
Durnagözlü bulaqlardan.
Ayrılarmı könül candan,
Azərbaycan, Azərbaycan!

#### Nəqərat:

Yaşa, yaşa, Azərbaycan,
Ay anam, Azərbaycan.

#### II

El bilir ki, sən mənimsən,
Yurdum, yuvam, məskənimsən!
Anam, doğma Vətənimsən!
Azərbaycan, Azərbaycan!

#### Nəqərat:

#### III

Dağlarının başı qardır,
Ağ örpəyin buludlardır.
Oğlun, qızın bəxtiyardır,
Azərbaycan, Azərbaycan!

#### Nəqərat:

Sual və tapşırıqlar

1. Aşıq sənəti, haqqında nə bilirsiniz?

2. “Kitabi-Dədə Qorqud. Basat və Təpəgöz” cizgi filmini izləyin. Filmdə Dədə Qorqud obrazına diqqət yetirin. O hansı hallarda görünür və hər dəfə gələndə xalqa necə kömək edir?

3. Daha hansı dastanları tanıyırsınız?

4. “Koroğlu” dastanını aşıq sənəti nümunəsi adlandırmaq olarmı?

YouTube üzərindən axtarış üçün açar sözlər: Azərbaycan cizgi filmi, ozan, Dədə Qorqud, Təpəgöz, Basat.