#### 12

#### Mahnı öyrənək

#### QIŞ MAHNISI

Musiqisi Əfsər Cavanşirovun,
sözləri Tofiq Mütəllibovundur.

#### I

Hər tərəfə yağır qar,
Tez gəlin siz, uşaqlar.
Ağ geyinib meşə, dağ,
Qartopası oynayaq.

#### II

Gizlənibdir turaclar,
Buz bağlayıb yamaclar.
Donub güllər, çiçəklər,
Əsir soyuq küləklər.

#### Nəqərat:

Qış gəlibdir, qış gəlib,
Bu yerlərə xoş gəlib.
Neyləyəcək qar bizə,
Dost olub bahar bizə.

#### Firəngiz Əlizadə

BUNU DA BİLİN

Dünya şöhrətli bəstəkar Firəngiz Əlizadə “İntizar” operasında məşhur ritmik muğamı “Qarabağ şikəstəsi”ndən istifadə etmişdir. Operanın libretto müəllifi Nərgiz Paşayevadır.

#### Nərgiz Paşayeva

Sual və tapşırıqlar

1. “Arazbarı” instrumental əsərini hansı bəstəkar işləmişdir?

2. “Qış mahnısı”nı zümzümə edə-edə qış haqqında rəsm çəksəydiniz, bu mahnının hansı sətirlərini rəsmə köçürərdiniz?

3. Seyid Şuşinski haqqında araşdırma aparın. Xanəndənin əsl ad və soyadını müəyyənləşdirin.

4. Arif Babayevin ifasında “Qarabağ şikəstəsi” zərbi- muğamını dinləyin. Bu muğamın niyə zərbi-muğam adlandırılmasını aydınlaşdırmağa çalışın.

YouTube üzərindən axtarış üçün açar sözlər: “Qarabağ şikəstəsi”, zərbi-muğam, Arif Babayev.