#### 15

#### Tahir Salahov. “Təmirçilər”

Xalq rəssamı Tahir Salahovun “Təmirçilər” əsərində rəssamın doğma Xəzərə olan sevgisi aydın sezilir.

Həm Qara Qarayev, həm də Tahir Salahov dəniz obrazı yaradıb. Hər ikisi mavi Xəzəri əbədiləşdirib — Qara Qarayev musiqidə, Tahir Salahov isə təsviri incəsənətdə.

#### Mahnı dinlənək

#### SƏNSƏN ÜRƏYİM

Musiqisi Ramiz Mirişlinin,
sözləri Tofiq Bayramındır.

#### I

Gəlirəm Xəzəri yara-yara,
Zəhmətin nur verir bu diyara.
Sənsən ürəyim, arzum, diləyim,
Sənsən ürəyim, eşqim, diləyim, gəl!

#### Nəqərat:

Sənsən, sənsən,
Əzəl, mənim ürəyimdə
Sənsən, sənsən Xəzər,
Mənim ürəyimdəsən!

#### II

Hər gecə sahili seyr edərkən,
Ulduzlar göz vurur, tez gəlim mən,
Sular “gəl” deyir, yarın gözləyir...
Sular “gəl” deyir, səni gözləyir, yar!

#### III

Sən mənim solmayan baharımsan,
Dalğa tək əyilməz vüqarımsan,
Sənsən ürəyim, arzum, diləyim,
Sənsən ürəyim, eşqim, diləyim, gəl!
Sual və tapşırıqlar

1. N.Rimski-Korsakovun “Sadko” operası ilə N.Safronovun “Açıq-mavi rəngli dəniz dalğaları” əsərini nə birləşdirir?

2. “Sənsən ürəyim” mahnısı göz önündə hansı mənzərəni canlandırır?

3. Qara Qarayevin Yevgeni Dolmatovskinin sözlərinə (tərcümə edəni Yusif Həsənbəy) bəstələdiyi “Gənclik mahnısını dinləyin. Mahnıda Xəzərdə salınmış şəhər obrazı öz əksini necə tapıb?

YouTube üzərindən axtarış üçün açar sözlər: Qara Qarayev, “Gənclik mahnısı”.