#### 22

#### Mahnı oxuyaq

#### NOVRUZ GƏLDİ

Musiqisi Oqtay Rəcəbovun,
sözləri Sevinc Nuruqızınındır.

#### I

Novruz gəldi bu gecə,
Azərbaycan elinə.
Qucaq açdıq oduna,
Alovuna, yelinə.

#### II

Bişdi şəkərburalar,
Yumurtalar boyandı.
Yer, göy, çəmən, çöl, dərə,
Bütün aləm oyandı.

#### Nəqərat:

Nənələr dəmə qoydu,
Yenə bayram aşını.
Zəfəranla, kişmişlə
Bəzədilər başını.

#### III

Kosayla Keçəl gəlib,
İstədi bayram payı.
Papaq atdıq evlərə,
Olduq Kosanın tayı.

#### IV

Bayram tonqallarının,
Alovu qalxdı göyə.
Tullandıq tonqallardan,
Nəğmələr deyə-deyə.
Şən və oynaq xarakterli bu mahnı
6/8 xanə ölçüsündə səslənir.
Sual və tapşırıqlar

1. Novruz bayramı haqqında daha nə bilirsiniz?

2. Novruz bayramında hansı rəqslər oynanılır?

3. “Novruz gəldi” mahnısında sadalanan hansı Novruz adətləri bu günədək qorunub saxlanılıb?

4. Aynur İsgəndərlinin ifasında Oqtay Rəcəbov və Sevinc Nuruqızının “Novruz gəldi” mahnısını dinləyin. Mahnıda Novruz haqqında hansı məlumatlar verilir? İfa tərzi ilə mahnının musiqisi və mətni arasında hansı bağlılıq var?

YouTube üzərindən axtarış üçün açar sözlər: “Novruz gəldi”, Novruz haqqında mahnı, Aynur İsgəndərli.