#### 22

#### MUSİQİDƏ NOVRUZ BAYRAMI

#### Arif Hüseynov.
Novruz silsiləsindən
“Od çərşənbəsi”

Novruz insanlar arasında birlik və mehribanlıq, qarşılıqlı mərhəmət və diqqət, torpağa, insanlara məhəbbət, ruzi-bərəkət bayramıdır.

Novruz süfrəsi nemətlərlə dolu olar, qız-gəlin təzə yaylıq bağlayar, təzə paltar geyinər. Evlərdə bayram hanası qurular, bayram xalçaları toxunar.

Bayram süfrəsinin hazırlanmasına Novruz bayramının axır çərşənbəsindən başlanır. Süfrəyə qoymaq üçün Novruz şirniyyatı bişirilər. Bayram xonçalarına şəkərbura, paxlava, şəkər-çörəyi, noğul, nabat, püstə, badam, qoz, fındıq, tut qurusu, boyanmış yumurta və s. ləziz nemətlər yığılar. Xonçanın ətrafına ailə üzvlərinin sayı qədər şam düzülər.

Azərbaycanda lap qədimdən Novruz bayramı ərəfəsində “Sayaçı”, “Yel baba”, “Qodu-qodu”,“Kosa-kosa”, “Qaravəlli” və s. kimi milli xalq oyunları oynanılardı.

Novruzda “Mirzəyi”, “Vağzalı”, “Uzundərə”, “Novruzu” və s. milli rəqslər oynanılar. Novruz bayramı təsviri incəsənətin sevilən mövzularındandır. Arif Hüseynovun Novruz silsiləsindən “Od çərşənbəsi”, “Yel çərşənbəsi” əsərləri bu mövzuda işlənmişdir.

#### Notla oxuyaq və əl çalmaqla müşayiət edək

#### UZUNDƏRƏ

(Azərbaycan xalq rəqsi)

#### Moderato con moto