#### 28

#### MUSİQİDƏ NEFTÇİ OBRAZI

Neft Daşları dünyada dəniz üzərində qurulan ilk şəhər və neft platformasıdır. Tahir Salahovun “Təmirçilər” əsərində neft buruqlarını təmir etməyə yollanan təmirçilər, Xəzərin şahə qalxan dalğalarına sinə gərən Neft Daşları təsvir olunmuşdur. Qəhrəman neftçi obrazları və şahə qalxan Xəzər hər zaman təsviri incəsənət ilə yanaşı, musiqinin də diqqət mərkəzində olmuşdur.

Azərbaycan bəstəkarları bu mövzuda gözəl əsərlər yaratmışlar.

#### Musiqi dinləyək

#### NEFTÇİ QURBAN

Musiqisi Ağabacı Rzayevanın,
sözləri Hüseyn Arifindir.

#### Kamil Nəcəfzadə.
“Neft Daşlarında”

Neftçi Qurbana həsr olunmuş bu mahnı dahi müğənni Bülbülün, Rəşid Behbudovun, Gülağa Məmmədovun, Anatollu Qəniyevin və digərlərinin ifasında səslənmişdir. Rəssam Tahir Salahovun “Xəzərdə səhər”, Toğrul Nərimanbəyovun “Xəzər”, Kamil Nəcəfzadənin “Neft Daşlarında” əsərlərinə baxdıqda neftçi Qurbanın və onun kimi bir çox qəhrəman neftçinin obrazı göz önünə gəlir və qulaqlarımızda Ağabacı Rzayevanın “Neftçi Qurban” mahnısı səslənir.

Bəstəkar Tofiq Quliyevin yaradıcılığında Neft Daşları obrazı əbədiləşib. O, Neft Daşlarında yaşayıb-işləyən qəhrəman neftçilərin həyatından bəhs edən “Möcüzələr adası” bədii filminə yazdığı musiqi ilə unudulmaz bir Xəzər obrazı yaratmışdır. Bu filmə yazılmış “Neft Daşları” mahnısı uzun illərdir neftçilərin peşə nəğməsinə çevrilib.

#### Mahnını notla və sözləri ilə oxuyaq

#### TOFİQ QULİYEVİN “DOSTLUQ” MAHNISINDAN BİR PARÇA

Allegro moderato