#### 1

#### Mahnını yada salaq və notla oxuyaq

#### VƏTƏN OĞLU

#### (Aşıq mahnısı)

#### Allegretto

Mahnının mətni və melodiyası arasında uyğunluq olmalıdır. Əgər şeirin xarakteri şəndirsə, ona bəstələnmiş musiqi də şən xarakterli olur. Dinlədiyimiz “Şuşanın dağları” və “Vətən oğlu” mahnıları şən xarakterlidir və 6/8 xanə ölçüsündə səslənir.

#### Mahnı öyrənək

#### QALİBLƏR MAHNISI

Musiqisi Qəmbər Hüseynlinin,
sözləri Ələkbər Ziyatayındır.

#### I

Bizi dağlar qartalıtək böyüdən,
Bir anasan, ey doğma yurd, ey Vətən!
Öz mahnını öyrədirsən bizə sən,
Qaliblərin mahnısıdır bu mahnı!

#### II

Bu mahnıyla ötür aylar, fəsillər,
Ağgünlü bir dünya qurur nəsillər.
Qulaq verin, ellər, ellər, ay ellər,
Qaliblərin mahnısıdır bu mahnı!
Sual və tapşırıqlar

1. Şeirin mahnıda rolu nədən ibarətdir?
2. Xalq mahnıları necə yaranır?
3. Bəstəkar mahnılarının xalq və aşıq mahnılarından fərqi nədədir?
4. Nə vaxtsa sizin də öz mahnınız olubmu?
5. Xan Şuşinski haqqında araşdırma aparın. Xanəndənin əsl ad və soyadını müəyyənləşdirin.