#### 15

#### MUSİQİDƏ DƏNİZ MÖVZUSU

Musiqidə zəngin təbiət çalarları var. Diqqətlə dinləsək, biz müxtəlif melodiyalarda göy gurultusunun, dəniz uğultusunun, su şırıltısının, xəzəl xışıltısının və s. səsini duya bilərik. Bəzən rəssam musiqidən aldığı təəssüratlarla gözəl təsviri incəsənət əsəri yaradır. Ya da əksinə, bəstəkar gözəl incəsənət əsərlərindən vəcdə gəlib musiqi yaradır.

Rus bəstəkarı Nikolay Rimski-Korsakovun “Sadko” operasından “Okean-göy dəniz” giriş nömrəsini dinlədikdə, rəssam Nikas Safronovun “Açıq-mavi rəngli dəniz dalğaları” əsəri göz önünə gəlir.

#### Musiqini yada salaq və dinləyək

#### N.RİMSKİ-KORSAKOVUN “SADKO” OPERASINDAN
“OKEAN-GÖY DƏNİZ”

#### Nikas Safronov.
“Açıq-mavi rəngli dəniz dalğaları”

#### “Sadko” operasından

Deməli, musiqinin demək istədiyini təsviri incəsənət əsərləri də deyə bilir. Hətta musiqidə və rəssamlıqda işlədilən tonallıq, kolorit, rəngarənglik kimi ortaq terminlər də var.

#### Musiqi dinləyək

#### “Dənizi fəth edənlər” filmindən bir parça

Musiqisi Qara Qarayevindir.

Qara Qarayevin “Dənizi fəth edənlər” adlı sənədli filminə yazdığı musiqidə də gərgin, dalğalı dəniz obrazı var.

Bu musiqi əsərini dinləyəndə ucsuz-bucaqsız Xəzərimizin həm coşqun, həm də sakit anları göz önünə gəlir.

#### Tahir Salahov