#### 7

#### LİBRETTO VƏ OPERETTA

#### Jak Offenbax

#### İohann Ştraus (oğul)

Operetta — vokal-rəqs səhnələrindən və danışıq epizodlarından ibarət komediya məzmunlu musiqili səhnə əsəridir. Operetta, eyni zamanda musiqili komediya da adlanır. İlk operetta Fransada XIX əsrin ortalarında Jak Offenbax tərəfindən yazılıb.

Operetta bir musiqi janrı kimi Vyanada xüsusilə sevilib. Operetta janrında oğul Ştraus və İmre Kalman kimi bəstəkarlar gözəl nümunələr yaradıblar. Azərbaycanda isə operetta janrının yaradıcısı Üzeyir Hacıbəylidir.

Operetta libretto əsasında yazılır. Bəstəkar librettodakı ariya, vokal, duet, trio, kvartet və xor ifaları üçün yazılmış poeziya nümunələrinə müxtəlif quruluşlu musiqi bəstələyir. Operetta üçün yazılmış libretto poeziya nümunələri və danışıq mətnlərindən ibarət olur. Operettada rəqslərdən geniş istifadə edilir.

BUNU DA BİLİN

Bir neçə musiqiçinin birgə ifasına ansambl deyilir. Ansamblda ifaçıların sayı iki nəfərdən ibarət olarsa — duet, üç nəfərdən ibarət olarsa — trio, dörd nəfərdən ibarət olarsa — kvartet, beş nəfərdən ibarət olarsa — kvintet adlanır.

#### Musiqi dinləyək:

#### Üzeyir Hacıbəylinin “Arşın mal alan” operettasından “Əsgərin ariyası”

#### “Arşın mal alan” filmindən