#### 20

#### Musiqi dinləyək

#### C.Cahangirovun “Füzuli” kantatasının
II hissəsindən bir parça

Cahangir Cahangirovun Məhəmməd Füzulinin qəzəllərinə yazdığı “Füzuli” kantatasında dahi şairin möhtəşəm obrazı yaradılıb. Bu əsəri dinlədikdə böyük Füzulinin portreti göz önünə gəlir. Kantatanın əsasını Füzulinin “Söz haqqında”, “Şəbi-hicran” və “Məni candan usandırdı” adlı üç qəzəli təşkil edir. “Füzuli” kantatası bəstəkarın yaradıcılığında şah əsərə çevrilib.

Rəssam Sadıq Şərifzadə 1958-ci ildə işlədiyi “Məhəmməd Füzuli” tablosu ilə böyük şairin tarixin yaddaşına əbədi həkk ediləcək portretini yaratmışdır.

#### Sadıq Şərifzadə.
Məhəmməd Füzulinin
portreti

#### Mahnı oxuyaq

#### BEŞİK NƏĞMƏSİ

(Azərbaycan xalq mahnısı)

#### I

Layla dedim, yatasan,
Qızılgülə batasan.
Gül yastığın içində,
Şirin yuxu tapasan.

#### III

Layla dedim həmişə,
Karvan gedər enişə.
Yastığında gül bitsin,
Döşəyində bənövşə.

#### II

Könlümün bir gülüsən,
O gülün bülbülüsən.
Sinəmin sünbülüsən,
Səni, balam, sevirəm.

“Beşik nəğməsi” əsrlərin yaddaşından süzülən laylalarımız əsasında bəstələnib. Mahnı “Segah” üstündə, 2/4 xanə ölçüsündədir. Həzin səslə, aramla ifa olunur.

Sual və tapşırıqlar

1. Azərbaycanda, eləcə də Şərqdə ilk operanı kim yaradıb?

2. “Leyli və Məcnun” operası hansı şairin əsərinə əsaslanır?

3. Füzuli obrazını incəsənətdə ilk dəfə hansı rəssam yaradıb?