#### 1

#### MAHNININ YARANMASINDA
POEZİYANIN ROLU

Xalq mahnısı
Aşıq mahnısı
Bəstəkar
mahnısı
Xalq şeiri
Xalq melodiyası
Aşıq şeiri
Aşıq melodiyası
Şair şeiri
Bəstəkar melodiyası

#### Xan Şuşinski

Mahnı — musiqi və şeirdən ibarət kiçikhəcmli incəsənət əsəridir. Musiqi ilə poeziyanın vəhdəti bu janrın bütün növlərini qəlbə yaxın və dinlənilən edir.

Xalq mahnıları el musiqiçiləri tərəfindən yaradılır. Bu mahnıların mətni, əsasən, bayatılardır. Musiqisi və sözləri məşhur xanəndəmiz Xan Şuşinskiyə məxsus olduğuna baxmayaraq, “Qəmərim”, “Ay qara qız”, “Şuşanın dağları”, “Ay qəşəng ceyran” və s. mahnılar çox sevildiyi üçün xalq mahnısı kimi məşhurlaşıb.

#### Mahnı dinləyək

#### ŞUŞANIN DAĞLARI

#### (Azərbaycan xalq mahnısı)

#### I

Şuşanın dağları başı dumanlı,
Qırmızı qoftalı, yaşıl tumanlı,
Dərdindən ölməyə çoxdu gümanım.

#### Nəqərat:

Ay qız, bu nə qaş-göz, bu nə tel,
Ölərəm dərdindən, onu bil,
Danışmasan da, balam, barı gül.

#### II

Şuşada axşamlar yanar ulduzlar,
Onlardan gözəldir gəlinlər, qızlar.
Oturub yol üstü yarını gözlər.

#### Nəqərat:

#### III

Şuşanın hər yandan gəlir sorağı,
Tərifə layiqdir İsa bulağı,
Dağları, bağları, qızlar oylağı.