#### 2

#### VOKALİZ

Yalnız səslə ifa olunan sözsüz melodiya “vokaliz” adlanır.

#### Mahnını vokaliz şəklində və notla oxuyaq

#### ARZULAR

Musiqisi Tofiq Quliyevindir.
Bəstəkar Tofiq Quliyevin “Görüş” filminə yazdığı “Arzular” mahnısından bir parçanı vokaliz şəklində oxuyaq və 3/4 xanə ölçüsü ilə dirijorluq edək.
1 və
2 və
3 və
Moderato

#### Musiqi dinləyək

#### “Şahzadə Qara qızıl” cizgi
filmindən “Vokaliz”

Musiqisi Oqtay Rəcəbovundur.
BUNU DA BİLİN

“Şahzadə Qara qızıl” cizgi filmində neft şahzadəsi zil qadın səsi — “soprano” ilə vokaliz oxuyur.

#### Mahnı oxuyaq

Mahnı oxuyaq “Araz” mahnısını əvvəlcə vokaliz şəklində oxuyun, sonra 2/4 xanə ölçüsünə uyğun dirijorluq edin.
1 və
2 və

#### ARAZ

Musiqisi Asəf Zeynallının,
sözləri Rəsul Rzanındır.

#### I

Araz, Araz, daşqın Araz,
Dalğaları aşqın Araz.
Könlüm kimi coşqun Araz,
Nə gözəldir gözün sənin!
Araz, Araz, daşqın Araz,
Dalğaları aşqın Araz.

#### II

Axıb getmə əbəs yerə,
Süd ver körpə əkinlərə.
Çiçəklənsin düzən-dərə,
Dilə düşsün sözün sənin.
Araz, Araz, daşqın Araz
Dalğaları aşqın Araz.