#### 4

#### ZAMANIN BAYRAQDARI

Musiqisi Qara Qarayevin,
sözləri Səməd Vurğunundur.

#### Mahnı öyrənək

#### GƏNC İDMANÇILAR MARŞI

Musiqisi Musa Mirzəyevin,
sözləri Hikmət Ziyanındır.

#### I

Polad kimi bədənimiz,
“Gənc idmançı” adımız var.
Qüvvətliyik, sağlamıq biz,
Sıramıza gəlin, dostlar.

#### Nəqərat:

Bizə yarış meydanıdır,
Düzlər, çaylar, gen üfüqlər.
Hər oyunda, hər yürüşdə,
Üzümüzə gülür zəfər.

#### II

Məşq edirik yorulmadan,
Bərkiyirik gündən-günə.
Yeni-yeni zəfərlərə,
Çatmaq üçün sabah yenə.

#### Nəqərat:

Sual və tapşırıqlar

1. Kantata nədir və harada yaranıb?

2. Kantatanı hansı musiqi kollektivləri ifa edir?

3. “Gənc idmançılar” mahnısına ritmik müşayiət yaradın.

4. Oqtay Zülfüqarovun “Kim sevirsə idmanı” mahnısını dinləyin və “Gənc idmançılar marşı” ilə müqayisə edin. İki mahnının oxşar və fərqli cəhətlərini tapın.

YouTube üzərindən axtarış üçün açar sözlər: Oqtay Zülfüqarov, idman, bir, iki, üç, dörd.