#### 29

Oratoriyada Heydər Əliyevin parlaq şəxsiyyəti musiqi və poeziyanın vəhdətində açılır.

Oratoriyanı dinlədikdə Ulu öndərin rəssamlar tərəfindən işlənmiş portretləri göz önünə gəlir, rəhbərin nurlu, zəkalı və aydın siması, hamıya örnək ola biləcək mənalı ömür yolu yada düşür.

BUNU DA BİLİN

Ulu öndər Heydər Əliyev haqqında yazılmış ilk monumental simfonik əsər Xalq artisti Arif Məlikovun “VIII simfoniya”sıdır. Simfoniya “Əbədiyyət” adlanır.

#### Mahnı öyrənək

#### ULU TORPAQ

Musiqisi Eldar Mansurovun,
sözləri Nahid Hacızadənindir.

#### I

Günəşimiz saralıbdı,
Göylərimiz qaralıbdı.
Qarabağı sar alıbdı,
Dərd bürüyüb solu, sağı
Tanrı, qurtar bu sınağı!

#### Nəqərat:

Qalx, qalx, ulu torpaq,
Qalx, qalx, ulu bayraq,
Qalx, qalx, sən, ey mərd xalq!
Yer titrəsin məhvərindən!

#### II

Ocaq sönmüş neçə yurdda,
Uca dağlar yanır odda,
Arxa Bakı, ellər darda,
Ürəyimiz göynər-göynər,
Bəsdir daha, dözdük yetər!

“Ulu torpaq” mahnısı “Bayatı-Şiraz” muğamı üzərində yazılıb, sol minor tonallığındadır. Xanə ölçüsü 4/4-dür.

Sual və tapşırıqlar

1. Hansı rus rəssamı Ulu öndərimiz Heydər Əliyevin portretini işləyib?

2. Hansı Azərbaycan rəssamları əsərlərində Heydər Əliyev obrazı yaratmışlar?

3. Hansı bəstəkar musiqidə Heydər Əliyevin obrazını yaratmışdır?