#### 21

BUNU DA BİLİN

Cahangir Cahangirov “Arazın o tayında” xor və simfonik orkestr üçün vokal-simfonik poemanın, “Dostluq haqqında mahnı”, “Füzuli” və “Nəsimi” kantatalarının, “Sabir”, “Hüseyn Cavid — 59”, “Böyük Qələbə” oratoriyalarının, “Azad”, “Müğənninin taleyi” operalarının, “Yenilməz batalyon”, “Dəli Kür” və s. bədii filmlərinə yazılmış musiqi nümunələrinin müəllifidir.

#### Mikayıl Abdullayev. “Sevinc”

Mikayıl Abdullayev “Sevinc” tablosunda xoşbəxt ana və uşaq obrazı işləyib. Bu əsər xəyalımız da C. Cahangirovun “Əziz ana” mahnısının oyatdığı sevimli ana obrazının rəsm təzahürüdür.

#### Mahnı öyrənək

#### ANAM

Musiqisi Oqtay Rəcəbovun,
sözləri Qəşərn İsabəylinindir.

#### I

Anam təzə don geyib,
Hörüb saçını təzə,
Ay ata, bax anama,
Gör nə yaraşır bəzək?!

#### Nəqərat:

Al, bu da gözmuncuğu
Ay mehriban, ay əziz!
Yoxsa sənə göz dəyər,
Neyləyərik onda biz?!

#### II

Aralı dur, ay kişi,
Saçına əl vurma, gəl!
Qoy bir öpüm-oxşayım
Özüm hamıdan əvvəl.

“Anam” mahnısı rəqs xarakterli, oynaq, 6/8 xanə ölçülüdür. Rəqs xarakterli mahnılar mahnı-rəqs adlanır.

Sual və tapşırıqlar

1. Cahangir Cahangirovun hansı əsərlərini tanıyırsınız?

2. Ana mövzusunda rəsm əsərləri çəkmiş hansı Avropa və Azərbaycan rəssamlarını tanıyırsınız?

3. Tarzən Möhlət Müslümovun ifasında bəstəkar Cahangir Cahangirovun “Ana” mahnısının instrumental versiyasını dinləyin. Mahnı ilə rəssam Mikayıl Abdullayevin “Sevinc” tablosu arasındakı oxşarlığı nədə görürsünüz?

YouTube üzərindən axtarış üçün açar sözlər: Cahangir Cahangirov, Möhlət Müslümov, “Ana”.