#### 19

#### MUSİQİDƏ NİZAMİ GƏNCƏVİ OBRAZI

#### Qəzənfər Xalıqov

Dahi Nizami Gəncəvinin ilk təsvirini 1940-cı ildə dahi şairin anadan olmasının 800 illiyi münasibəti ilə Xalq rəssamı Qəzənfər Xalıqov işləmişdir.

Nizami Gəncəvinin Bakıda və Gəncədə ucalan möhtəşəm abidələrinin müəllifi Xalq rəssamı Fuad Əbdürrəhmanovdur.

Görkəmli Azərbaycan bəstəkarı Fikrət Əmirov dahi Nizaminin obrazını simli alətlər orkestri üçün yazdığı “Nizami” simfoniyasında böyük sənətkarlıqla əbədiləşdirib. Dahi Nizami obrazı Üzeyir Hacıbəylinin “Nizami” kantatasında, Süleyman Ələsgərovun “Nizami” simfonik poemasında, Ramiz Mustafayevin “Nizami” oratoriyasında öz əksini tapıb.

#### Fikrət Əmirovun portreti

Fikrət Əmirov da “Nizami” simfoniyasını şairin 800 illik yubileyinə həsr etmişdir. Bu əsər sonradan təkcə Azərbaycanda deyil, Rusiyada, Almaniyada, Fransada, ABŞ-da ən görkəmli dirijorlar tərəfindən səsləndirilmişdir. Fikrət Əmirovun “Nizami” simfoniyasını dinlədikcə dahi Nizami Gəncəvinin portreti göz önündə canlanır.

Musiqi dinləyək: Fikrət Əmirovun “Nizami” simfoniyasının II hissəsindən bir parça
BUNU DA BİLİN

Azərbaycanda simfonik musiqinin, o cümlədən simfoniya janrının yaranması XX əsrin ikinci yarısına təsadüf edir. Görkəmli Azərbaycan bəstəkarlarından Qara Qarayev, Fikrət Əmirov, Cövdət Hacıyev, Soltan Hacıbəyov, Arif Məlikov, Xəyyam Mirzəzadə, Aqşin Əlizadə, Firəngiz Əlizadə və başqaları simfoniya janrının gözəl nümunələrini yaratmışlar.

Dahi Nizaminin obrazı görkəmli Azərbaycan bəstəkarı, Xalq artisti Əfrasiyab Bədəlbəylinin də yaradıcılığında “Nizami” operası ilə əbədiləşib. Operanın librettosu bəstəkarın özü tərəfindən, Məmməd Səid Ordubadinin “Qılınc və qələm” romanının motivləri əsasında yazılıb.