#### 6

#### Musiqi dinləyək

Əfrasiyab Bədəlbəylinin “Qız qalası” baletindən “Adajio” və “Vals”

BUNU DA BİLİN

Adajio ağır tempdə, vals isə şən-oynaq tempdə səslənir.

#### Mahnı öyrənək

#### ŞƏN AZƏRBAYCAN

Musiqisi Polad Bülbüloğlunun,
sözləri Məstan Günərindir.

#### I

Qoy mən yenə söhbət açım ilk baharımdan,
Nəğməm ilə bir də keçim öz diyarımdan.

#### Nəqərat:

Bol bəhrəli Muğan düzü, Mil düzü, Şirvan düzü,
Gəl-gəl deyir, şən Azərbaycan!
Tər gülləri şəfalıdır, Göygöl nə səfalıdır,
Hər yanı gülşən Azərbaycan.

#### II

El qızları düzüm-düzüm Kür qırağında,
Min gül açır Gəncəmizin hər budağında.
Dost elləri Qarabağın dağ vüqarıdır,
Gen çölləri bu torpağın xoş baharıdır.

#### Nəqərat:

#### Polad Bülbüloğlu

“Rast” muğamı əsasında, 6/8 xanə ölçülü “Şən Azərbaycan” mahnısı şən rəqs xarakterlidir. Mahnıda Vətənimizin əsrarəngiz təbiəti şeir və musiqi dili ilə tərənnüm edilir.

Sual və tapşırıqlar

1. Balet bir musiqi janrı kimi ilk dəfə harada yaranmışdır?

2. Opera və balet librettolarının oxşar və fərqli cəhətləri nədir?

3. “Qız qalası əfsanəsi” adlı cizgi filmini seyr edin. “Qız qalası” baletindəki əfsanə ilə cizgi filmindəki əfsanəni müqayisə edin.

YouTube üzərindən axtarış üçün açar sözlər: Azərbaycan cizgi filmi, Qız qalası, əfsanə.