#### 7

“Arşın mal alan” operettası 1913-cü ildə Bakıda Tağıyev Teatrında tamaşaya qoyulub. Əsərdə hadisələr Azərbaycanın musiqi beşiyi olan qədim Şuşa şəhərində cərəyan edir. Operettanın libretto müəllifi və bəstəkarı Üzeyir Hacıbəylidir. Məhəmməd Füzulinin “Leyli və Məcnun” poemasından götürülmüş qəzəldən başqa, operettanın mətni bütünlüklə bəstəkar tərəfindən işlənib. Bu qəzəl “Əsgərin ariyası”nda səslənir:

Nalədəndir ney kimi avazeyi-eşqim bülənd,

Nalə tərkin qılmazam, ney tək kəsilsəm bənd-bənd.

Notla oxuyaq: Üzeyir Hacıbəylinin “Arşın mal alan” operettasından “Cahan xalanın kupletləri”

#### Tələsmədən

#### Mahnı öyrənək

#### QARABAĞ

Musiqisi Cahangir Cahangirovun,
sözləri Rəfiq Zəkanındır.

#### I

Sən ellərin, könüllərin,
Ülvi diyarısan.
Şirin canın, Azərbaycanın,
Bir əbədi baharısan...

#### Nəqərat:

Cənnətim Qarabağ,
Zinətim Qarabağ!
Nəğmələr gülüstanısan,
Sevgi dastanısan!

#### II

Quşlar uçar, güllər açar,
Mavi qucağında.
Hara baxsan, zövq alacaqsan,
Sənin İsa bulağında.

#### Nəqərat:

Şən xarakterli “Qarabağ” mahnısı
6/8 xanə ölçüsündədir. “Şüştər”
muğamına əsaslanır.

Sual və tapşırıqlar

1. “Arşın mal alan” operettasında hadisələr hansı şəhərdə cərəyan edir?

2. Operettada əsas tənqid hədəfi nədir?

3. “Qarabağ” mahnısı hansı muğama əsaslanır? Bəs bu gün Qarabağ haqqında mahnı bəstələnsəydi, hansı muğam üstündə olardı?

4. Bəstəkar Cahangir Cahangirovun şair Rafiq Zəkanın sözlərinə bəstələdiyi “Qarabağ” mahnısını Şövkət Ələkbərovanın ifasında dinləyin. Mahnıda şair, bəstəkar və müğənni Qarabağ sevgisini necə tərənnüm edib?

YouTube üzərindən axtarış üçün açar sözlər: Cənnətim Qarabağ, Şövkət Ələkbərova.