#### 5

Üzeyir Hacıbəylinin “Koroğlu” operası opera janrının parlaq nümunəsidir. Operanın libretto müəllifi Məmməd Səid Ordubadidir. Libretto “Koroğlu” dastanı əsasında yazılıb. “Koroğlu” qəhrəmanlıq dastanıdır. Koroğlu obrazı xalq üsyanına başçılıq edən cəngavərdir.

“Koroğlu” operası 1937-ci ildə Bakı şəhərində, 1938-ci ildə isə Moskvadakı Böyük Teatrda nümayiş etdirilib.

#### Məmməd Səid
Ordubadi

BUNU DA BİLİN

Üzeyir Hacıbəyli 1908-ci il yanvarın 25-də Bakıda “Leyli və Məcnun” operasının tamaşası ilə Azərbaycanda milli operanın bünövrəsini qoymuşdur.

#### Mahnı öyrənək

#### BAYRAM GÜNÜ

Musiqisi Üzeyir Hacıbəylinin,
sözləri Mirmehdi Seyidzadənindir.

#### I

Azad ellərinin gənc nəsliyik biz,
Sevinclə doludur körpə qəlbimiz.
Biz azad bülbülük, ölkəmiz gülşən,
Bu bayram günündə gəzirik şən-şən.

#### II

Sevirik anamız Azərbaycanı,
Odur qəlbimizin hiss-həyəcanı.
Gündə çiçəklənir Vətən torpağı,
Səadət Günəşi olub bayrağı.

#### Mirmehdi
Seyidzadə

Sual və tapşırıqlar

1. Hansı operanı səhnədə seyr etmisiniz? Necə düşünürsünüz, operada baş verənlərlə həyat hadisələrini hansı fərq ayırır? Fikrinizi izah edin.

2. İlk opera janrının yaradıcıları kimlər olmuşdur?

3. Azərbaycanda milli operanın bünövrəsi hansı əsərlə qoyulub?