#### 9

#### Mahnı öyrənək

#### NƏĞMƏLƏR

Musiqisi Oqtay Rəcəbovun,
sözləri Bəxtiyar Vahabzadənindir.

#### I

Nə qədər gözəldir bizi bir anda,
Dalğadan-dalğaya atan nəğmələr.
Çarpışıb, döyüşür bəzən şir kimi,
Bəzən quzu kimi yatan nəğmələr.

#### Nəqərat:

Gəzir yer üzünü, gəzir büsbütün,
Elimin şöhrəti, şanıdır bu gün.
Yurdumu dünyaya tanıdır bu gün,
Ərzin o başına çatan nəğmələr.

#### II

Ümiddir, dayaqdır ürəyimizə,
Gəlir hər məqamda köməyimizə.
Çətinə düşəndə aparır bizi,
Bizim əlimizdən tutan nəğmələr.

#### Nəqərat:

#### III

Gah sevinc, gah da ki, qəm sarır bizi,
Torpaqdan ayırıb qoparır bizi.
Sirli bir aləmə aparır bizi,
Kədəri sevincə qatan nəğmələr.

#### Nəqərat:

6/8 xanə ölçüsündə olan oynaq və şən xarakterli “Nəğmələr” mahnısı “Bayatı-Şiraz” muğamı üzərində bəstələnib.

Sual və tapşırıqlar

1. Mətni olmayan mahnı necə adlanır?

2. Ramiz Mirişlinin “Dalğalar” mahnısının melodiyasının xarakteri necədir?

3. “Dalğalar” mahnısı hansı muğam üzərində bəstələnib?

4. Melodiya notlarının vəznlərinə uyğun əl çalmaqla “Nəğmələr” mahnısındakı xanədaxili ritmləri tutun.