#### 12

#### ZƏRBİ-MUĞAM VƏ POEZİYA

Zərbi-muğamlarda improvizə ritm üstünlük təşkil edir. Ona görə də bu muğamlara “Zərbi-muğam”, yaxud “Ritmik-muğam” deyilir. Zərbi- muğamlar aşağıdakılardır:

ZƏRBİ-MUĞAMLAR
Heyratı
Simayi-şəms
Mənsuriyyə
Arazbarı
Mani
Heydəri
Ovşarı
Qarabağ şikəstəsi
Kəsməşikəstə

#### Seyid Şuşinski

3/4 xanə ölçüsünə malik, şən əhvali-ruhiyyəli “Arazbarı” aramla ifa olunur. Onun mahir ifaçılarından biri xanəndə Seyid Şuşinski olub. “Arazbarı” Füzuli rayonu və ona qonşu olan Cənubi Azərbaycan mahalında yaranmışdır. Adətən, bu zərbi-muğamın ifasında aşıq şeirindən istifadə olunur.

Üzeyir Hacıbəyli “Şur” muğamından qidalanan “Arazbarı” əsəri əsasında simli alətlər orkestri üçün eyniadlı əsər yazmışdır. “Leyli və Məcnun” operasının beşinci pərdəsində də bəstəkar “Arazbarı”dan istifadə edərək onu simfonik orkestr üçün işləmişdir.

Musiqi dinləyək: Üzeyir Hacıbəylinin “Arazbarı” əsərindən bir parça simli alətlər orkestrinin ifasında

#### Simli alətlər orkestri