#### 27

“Şur” muğamının “Simayi-şəms” rəngi təntənəli xarakterli, 2/4 ölçülüdür. Sol minor tonallığında olan bu melodiya tar, kamança və dəf ilə müşayiət edilir.

BUNU DA BİLİN

Rəng — muğam şöbələri arasında xanəndəyə istirahət vermək üçün ifa edilən rəqsvari musiqi parçasıdır.

#### Mahnı öyrənək

#### BƏNÖVŞƏ

Musiqisi Soltan, Hacıbəyovun,
sözləri Mirmehdi Seyidzadənindir.
Yazda açırsan,
Ətir saçırsan.
Yerin — bağ, meşə,
Gözəl bənövşə.

#### Nəqərat:

Zərif ətrin var,
Sənin, bənövşə.
Sevir uşaqlar,
Səni həmişə.
Bağa girəndə,
Bağban dərəndə.
Qonursan döşə,
Gözəl bənövşə.
Sual və tapşırıqlar

1. N.Rimski-Korsakovun təsviri, incəsənət və musiqi haqqında fikirlərini təcrübədə sınayın. Hansısa bir rəsm əsərini eşitdiyiniz, hansısa musiqi parçasını gördüyünüz vaxtlar olubmu?

2. Səttar Bəhlulzadə, əsasən, nəyi təsvir edib?

3. Fikrət Əmirovun hansı simfonik muğamlarını tanıyırsınız?

4. Gülağa Məmmədovun ifasında Səid Rüstəmov və Mirmehdi Seyidzadənin “Gözəl Quba” mahnısını dinləyin. Bu mahnıda təbiət mənzərələri öz əksini necə tapıb?

YouTube üzərindən axtarış üçün açar sözlər: Səid Rüstəmov, Mirmehdi Seyidzadə, “Gözəl Quba”.