#### 18

#### MUSİQİDƏ SÜLH MÖVZUSU

1949-cu ildə Parisdə keçiriləcək Sülh Tərəfdarlarının Birinci Ümumdünya Konqresinin reklam plakatını məşhur ispan rəssamı Pablo Pikasso işləmişdi. Plakatda dimdiyində zeytun budağı tutmuş ağ göyərçin təsvir edilmişdi. Əsərin adı “Sülh göyərçini”di.

Sülh mövzusu Azərbaycan ədəbiyyatının, təsviri incəsənətinin və musiqisinin aparıcı mövzusudur.

#### Pablo Pikasso

#### “Sülh göyərçini”

#### Kamil Nəcəfzadə.“Ana və uşaq”

Kamil Nəcəfzadənin “Ana və uşaq” əsərində öz körpəsini qoruyan qəlbi sülh arzulu ana obrazı təsvir edilmişdir. Bu əsərə tamaşa etdikdə Qara Qarayevin “Məktəblilərin sülh haqqında mahnısı” yada düşür.

Böyük Azərbaycan bəstəkarı Qara Qarayevin marş tempində, təntənəli səslənən “Məktəblilərin sülh haqqında mahnısı” ilə artıq tanışlığımız var. Mahnı “Rast” muğamı üzərində yazılmışdır.

#### Mahnını yada salaq və notla oxuyaraq dirijorluq edək

#### QARA QARAYEVİN “MƏKTƏBLİLƏRİN
SÜLH HAQQINDA MAHNISI”

#### Orta tempində