#### 11

Notla oxuyaq: “Rast” muğamının “Bərdaşt” şöbəsindən bir parça
Musiqi dinləyək: Niyazinin “Rast” simfonik muğamından
“Bərdaşt” şöbəsi
“Bərdaşt” “Rast” muğamının giriş hissəsidir. Bu musiqi parçası təntənəli xarakterlidir. “Rast” simfonik muğamını görkəmli Azərbaycan dirijoru və bəstəkarı Niyazi 1949-cu ildə yazmışdır.
Niyazi

#### Mahnı öyrənək

#### VƏTƏNİMSƏN

Musiqisi Ramiz Mirişlinin,
sözləri Fikrət Qocanındır.

#### I

Dağ gülləri min rəng çalır xalı kimi,
Bənövşələr gözəllərin xalı kimi,
Nəğmələr də dodaqların balı kimi,
Şirinləyir dodaqları səhər-axşam.

#### Nəqərat:

Ana torpaq, ana diyar, sən mənimsən,
Ömrüm, günüm, ruhum, canım, Vətənimsən.

#### II

Göllərində öz şəklini ceyran öpər,
Örpək kimi dumanları dağlar örtər,
Dağlarının ağ saçından zaman ötər,
Abşeronun Xəzər üstə yanan bir şam.
Muğamlara əsaslanan bu
mahnı 6/8 xanə ölçülü,
şən xarakterlidir və cəld
tempdə səslənir.
Sual və tapşırıqlar

1. İnstrumental və vokal-instrumental muğamların oxşar və fərqli cəhətləri hansılardır?

2. Hansı klassik Azərbaycan muğamlarını tanıyırsınız?

3. Muğamları əhvali-ruhiyyəsinə görə iki qrupa bölmək lazım gələrsə, “Şur” muğamı ilə “Bayatı-Şiraz” eyni qrupa düşə bilərmi? Fikrinizi şərh edin.